KLASA: 112-02/23-01/47

URBROJ: 2182-1-60-01-23-1

Brodarica, 23. kolovoza 2023.

Na temelju članka 99. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), članka 12. Zakona o radu (NN 93/14, 127/17, 98/19, 151/22, 64/23) Pravilnika o pomoćnicima u nastavi i stručnim komunikacijskim posrednicima (NN 102/18, 59/19, 22/20, 91/23) sukladno uvjetima Poziva za dodjelu bespovratnih sredstava „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza VI“ (referentni broj. SF.2.4.06.01) sufinanciran sredstvima Europskog socijalnog fonda u okviru Programa „Učinkoviti ljudski potencijali 2021-2027) te Pravilniku o radu Osnovne škole Brodarica, Brodarica i Pravilniku o postupku zapošljavanja te procjeni i vrednovanju kandidata za zapošljavanje, Osnovna škola Brodarica, Brodarica objavljuje

N A T J E Č A J

za zasnivanje radnog odnosa

pomoćnik u nastavi (m/ž) – pet (5) izvršitelj/ica - mjesto rada OŠ Brodarica, Brodarica - na određeno nepuno radno vrijeme, (25-35 sati ukupnog tjednog radnog vremena, za vrijeme trajanja školske godine 2023/2024.) do 21. lipnja 2024.

UVJETI: Uz opće uvjete za zasnivanje radnog odnosa, sukladno Zakonu o radu („Narodne novine“ broj 93/14, 127/17. i 98/19.) kandidati moraju ispunjavati sljedeće uvjete:

- posebne uvjete iz članka 8. Pravilnika o pomoćnicima u nastavi i stručnim komunikacijskim posrednicima (NN br. 102/18, 59/19, 22/20, 91/23)

- nepostojanje zapreka za zasnivanje radnog odnosa u školskoj ustanovi iz članka 106.Zakona o odgoju i obrazovanju u osnovnoj i srednjoj školi (NN br.87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

OPIS POSLOVA

Pomoćnik u nastavi je osoba koja pruža neposrednu potporu učeniku tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama učitelja/nastavnika, stručnih suradnika škole, odnosno stručnog tima. Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno obrazovne skupine uzimajući u obzir individualne potrebe svakog učenika.

Sukladno članku 13. stavku 3. Zakona o ravnopravnosti spolova („Narodne novine“ broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

U prijavi na natječaj potrebno je navesti osobne podatke podnositelja prijave, adresu odnosno e-mail adresu na koju će se dostaviti obavijest o datumu i vremenu procjene odnosno testiranja te naziv radnog mjesta na koje se prijavljuje. Prijavu je potrebno vlastoručno potpisati.

Uz prijavu na natječaj potrebno je priložiti:

1. životopis

2. dokaz o stečenoj stručnoj spremi (diploma odnosno svjedodžbe)

3. dokaz o državljanstvu (preslika osobne iskaznice ili domovnica)

4. uvjerenje da nije pod istragom i da se protiv kandidata ne vodi kazneni postupak glede

zapreka za zasnivanje radnog odnosa iz članka 106. Zakona o odgoju i obrazovanju u

osnovnoj i srednjoj školi ne starije od dana raspisivanja natječaja

5. elektronički zapis ili potvrdu o podacima evidentiranim u matičnoj evidenciji

Hrvatskog zavoda za mirovinsko osiguranje

6. dokaz o završenoj edukaciji za pomoćnika u nastavi u minimalnom trajanju od 20 sati kojima se dokazuje osposobljenost za obavljanje poslova pomoćnika u nastavi (završena do 12. kolovoza 2023.) ili stečena djelomična kvalifikacija sukladno članku 9. Pravilnika o pomoćnicima u nastavi i stručnim komunikacijskim posrednicima.

Za kandidate koji do stupanja na snagu Izmjena i dopuna Pravilnika o pomoćnicima u nastavi i stručnim komunikacijskim posrednicima (NN br. 91/23) nisu završili barem neformalni program osposobljavanja za obavljanje poslova pomoćnika u nastavi u trajanju od minimalno 20 sati moraju imati djelomičnu kvalifikaciju sukladno članku 9. Pravilnika o pomoćnicima u nastavi i stručnim komunikacijskim posrednicima.

Neformalni program osposobljavanja mora sadržavati minimalno sljedeće elemente:

-Osnovna načela obrazovanja učenika s teškoćama u razvoju s naglaskom na inkluzivno obrazovanje,

-Karakteristike učenika s teškoćama u razvoju (za sve vrste teškoća),

-Podrška učenicima s teškoćama u razvoju u odgojno-obrazovnom procesu i razvoju socijalnih vještina (način pružanja pomoći),

-Suradnja s učiteljem/ nastavnikom/ stručnim timom škole/ roditeljima i drugim učenicima,

-Prava učenika s teškoćama u razvoju.

Dokaz o elementima programa osposobljavanja mora biti priložen prijavi ukoliko isti nije naveden na Uvjerenju o završenom osposobljavanju.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika(Pravilnik o postupku zapošljavanja te procjeni i vrednovanju kandidata za zapošljavanje<http://os-brodarica.skole.hr/pravilnici>).

Kandidatu će se na adresu odnosno e-mail adresu dostaviti obavijest o datumu i vremenu procjene odnosno testiranja.

Ako kandidat ne pristupi procjeni odnosno testiranju smatra se da je odustao od prijave na natječaj.

Rok za podnošenje prijave na natječaj je osam (8) dana od dana objave natječaja.

Natječaj je objavljen dana 23. kolovoza 2023. na mrežnoj stranici Osnovne škole Brodarica, Brodarica (http://os-brodarica.skole.hr,pod rubrikom Naslovnica, podrubrika Natječaji) i na oglasnoj ploči Osnovne škole Brodarica, te mrežnoj stranici i oglasnoj ploči Hrvatskog zavoda za zapošljavanje.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Pisane prijave s potrebnom dokumentacijom o ispunjavanju uvjeta iz natječaja dostavljaju se neposredno ili poštom na adresu Osnovna škola Brodarica, Gomljanik 100, 22000 Brodarica s naznakom „natječaj za pomoćnika/pomoćnicu u nastavi“.

Nepravodobne i nepotpune prijave neće se razmatrati.

Kandidat prijavljen na natječaj bit će obaviješten o rezultatima natječaja putem mrežne stranice Škole (http://os-brodarica.skole.hr, pod rubrikom Naslovnica, podrubrika Natječaji) najkasnije u roku od 15 dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivanju na prednost pri zapošljavanju prema posebnim propisima, svi kandidati biti će obaviješteni i prema članku 21. stavku 4. Pravilnika.

 Ravnateljica

 Maja Morić Kulušić, dipl. uč.